wickkiey/tamil-wikipedia-chunked huggingface dataset:
# சில்வர் லைனிங்சு பிளேபுக்

## கதைச் சுருக்கம்

டேவிட் ஓ. ரஸலின் சில்வர் லைனிங் ப்ளேபுக் 8 பிரிவுகளில் ஆஸ்கருக்கு பரிந்துரைக்கப்பட்டுள்ளது. ஹேங்ஓவர் படத்தில் நடித்த பிராட்லி கூப்பர், ராபர்ட் டி நீரோ, ஜெ:னிஃபர் லாரன்ஸ், கிரிஷ் டக்கர் நடித்துள்ளனர். மேத்யூ க்யிக் இதே பெயரில் எழுதிய நாவலை மேத்யூவுடன் இணைந்து திரைக்கதை அமைத்து டேவிட் ஓ.ரஸல் இயக்கியுள்ளார்.  
பேட் (Patrizio Solitano) எட்டு மாத மனநல சிகிச்சை முடிந்து வீடு திரும்புகிறான். அவனுக்கு இருப்பது bipolar disorder எனப்படும் மனநோய். (இந்த நோயை வைத்து தமிழில் 3, ஆரோகணம் படங்கள் வந்துள்ளன) பேட்-டின் நோய்க்கூறு காரணமாக அவனது மனைவி நிக்கி இப்போது அவனுடன் இல்லை. பேட்-டின் தந்தை பேட் சீனியருக்கும் இப்போது வேலையில்லை. ஹோட்டல் ஒன்றை தொடங்க தேவையான பணத்தை புரட்டும் வேலையில் அவர் இருக்கிறார்.  
பார்க்க இயல்பாகத் தோன்றும் இருக்கும் பேட் தரும் தொந்தரவுகள் கொஞ்சம் விசித்திரமானவை. ஹெமிங்வேயின் நாவலைப் படித்துவிட்டு கதையின் முடிவு சரியில்லை என்று கத்தி கூப்பாடு போட்டு தனது பெற்றோரை கடுப்படிக்கிறான். அவன் ஆர்ப்பாட்டம் செய்வது ஊரே தூங்கிக் கொண்டிருக்கும் நள்ளிரவில். இன்னொருமுறை தனது திருமண வீடியோவை காணாததற்கு.  
பேட் இப்படி நடந்து கொண்டால் அவனைவிட பல மடங்கு கிரேஸியாக நடந்து கொள்கிறாள் டிஃப்னி. பேட்-டின் நண்பன் மனைவியின் சகோதரி. அவளை சமீபத்தில்தான் வேலையிலிருந்து நீக்கியிருந்தனர். தனது கணவன் இறந்ததால் அலுவலகத்தில் உள்ள அனைவருடனும் செக்ஸ் வைத்துக் கொண்டதுதான் அவள் வேலையிலிருந்து நீக்கப்பட காரணம். அலுவலகத்தில் அவளுடன் பணிபுரிந்தவர்களின் எண்ணிக்கை பதினொன்று. இதில் பெண்களும் அடக்கம்.  
இரண்டு எக்ஸ்ட்ரீம் கேரக்டர்கள். இவர்கள் பரஸ்பரம் தங்களுக்குள் எப்படி ஒன்றிணைகிறார்கள் என்பதுதான் படத்தின் கதை. பேட் சீனியர் தனது நண்பனுடன் வைத்துக் கொள்ளும் பெட், இறுதியில் வரும் நடனப் போட்டியில் பேட்-டும், டிஃப்னியும் நன்றாக நடனமாடி ஐந்து பாயிண்ட்கள் வெல்வது எல்லாம் தமிழ்ப் படம் பார்ப்பதான எண்ணத்தை தோற்றுவிக்கும்.  
பேட் ஏன் மனநல மருத்துவமனைக்கு அனுப்பப்பட்டான் என்பதற்கான காரணத்தை சொல்லும் விதம் இயக்குனரின் கதை சொல்லலுக்கு சிறந்த உதாரணம். ஹைஸ்கூல் ஆசியரான பேட் (ஹேங்ஓவரிலிலும் பிராட்லி கூப்பருக்கு வாத்தியார் வேடம்தான்) ஒருநாள் சீக்கிரமாக வீடு திரும்புகிறான். வீட்டில் அவனது திருமண பாடல் ஒலிக்கிறது. அவன் மனைவி நிக்கியின் உடைகள் ஒவ்வொன்றாக கழற்றி வீசப்பட்டது போல் தரையில் கிடக்கிறது. அதை பின் தொடர்ந்து வரும் பேட் குளியலறைக்கு வருகிறான். அங்கு நிக்கி நிர்வாணமாக குளித்துக் கொண்டிருக்கிறாள். அப்பா... நிம்மதி என்று நினைக்கிறவேளை, அவள் அருகில் இன்னொருவன் குளித்துக் கொண்டிருப்பது தெரிகிறது. அவனை அடித்து துவைக்கிறான் பேட்.  
இந்த நிகழ்வுக்குப் பிறகு தனது திருமண பாடலை கேட்கும் போதெல்லாம் பேட் வயலண்டாகிறான். குழப்பமான நேரங்களில் அந்தப் பாடல் மண்டைக்குள் கேட்கத் தொடங்க அவனது சமநிலை குலைந்து போகிறது. இந்த அக நெருக்கடியிலிருந்து டிஃப்னி அவனை மீட்கிறாள். இந்த இடம்தான் படத்தை வேறொரு தளத்துக்கு கொண்டு செல்கிறது.  
பேட் மீது பரிதாபப்பட்டு அவனை அணுகாமல் அவனே பயந்து போகும் அளவுக்கு வயலாண்டாக நடந்து கொள்கிறாள் டிஃப்னி. அவன் தரும் கடிதத்தை நிக்கியிடம் ஒப்படைக்க வேண்டுமென்றால் தான் கலந்து கொள்ளப் போகிற நடனப் போட்டியில் தனது பார்ட்னராக உடன் நடனமாட வேண்டும் என அவனை நடனத்தின் பக்கம் திருப்புகிறாள்.
# சில்வர் லைனிங்சு பிளேபுக்

## வெளியிணைப்புகள்

- (ஆங்கிலத்தில்)
# மகிழினி மணிமாறன்

**மகிழினி மணிமாறன்** ஓர் தமிழ்த் திரைப்படப் பின்னணிப் பாடகி. இவர் கும்கி திரைப்படத்தின் *கையளவு நெஞ்சத்திலே* என்ற பாடலைப் பாடியுள்ளார், இது இவரின் முதல் திரைப்பட பாடலாகும். இவருக்கு சிறந்த பாடகிக்கான விகடன் விருதுகள் 2012 வழங்கப்பட்டுள்ளது.  
வேடந்தாங்கலுக்கு அருகில் உள்ள மாலைப்புரம் என்ற கிராமத்தில் பிறந்தவர். மணிமாறனின் இசைக்குழுவான **புத்தர் கலைக்குழுவில்** நாட்டுப்புற பாடல்களை பாடுபவராக உள்ளார். அவரையே இவர் திருமணம் புரிந்துள்ளார் மணிமாறனே தன்னுடைய குரு மற்றும் தன் ஊக்கத்துக்கு காரணமானவர் என்று கூறியுள்ளார்.
இவர் எடிசன் விருது, விகடன் விருது, தஞ்சாவூர் தமிழ் இசை மன்றத்தின் இசைக்கலை அரசி பட்டம் ஆகியவற்றைப் பெற்றுள்ளார்.
# தமிழிசை மூவர் மணிமண்டபம்

**தமிழிசை மூவர் மணிமண்டபம்,** தமிழ்நாட்டில் மயிலாடுதுறை மாவட்டம் சீர்காழியில் அமைந்துள்ளது. தமிழிசை மூவர்களான முத்துத் தாண்டவர், மாரிமுத்தாப் பிள்ளை, அருணாசலக் கவிராயர் ஆகியோரின் நினைவாக தமிழக அரசு சார்பில் கட்டப்பட்டுள்ள இம்மணிமண்டபம் 2013 ஆம் ஆண்டு பிப்ரவரி 20 தேதியன்று தமிழகத்தின் முதலமைச்சர் ஜெயலலிதாவால் காணொலி மூலமாகத் திறந்து வைக்கப்பட்டது.  
இதற்கு முன்பு ஆட்சியிலிருந்த திமுக அரசின் காலத்தில் இம்மணிமண்டபம் அமைக்கும் திட்டம் உருவாக்கப்பட்டு அதற்கான நிதி ஒதுக்கப்பட்டது. இதற்காக சிதம்பரம்- மயிலாடுதுறை முக்கிய சாலையோரம் 19160 சதுர அடி நிலம் கையகப்படுத்தப்பட்டு, 2010 ஆம் ஆண்டு ஆகஸ்டு 2 ஆம் நாள் மணிமண்டபப் பணிகள் தொடங்கப்பட்டன. 2011 ஆம் ஆண்டு டிசம்பர் மாதம் கட்டுமானப் பணிகள் முடிவடைந்தன. எனினும் இதன் திறப்புவிழா 2013 ஆம் ஆண்டுதான் நடைபெற்றுள்ளது. 4772 சதுர அடியில் இந்த மணிமண்டபம் அமைந்துள்ளது. மண்டபத்தின் முகப்பில் தமிழிசை மூவரின் வெண்கலத்தினாலான முழு உருவச்சிலைகள் அமைக்கப்பட்டுள்ளன. ஏழு சுவரங்களின் அடையாளமாக மண்டபத்தின் மையத்தில் ஏழு கலசங்கள் உள்ளன.
# தமிழிசை மூவர் மணிமண்டபம்

## ஆதாரங்கள்

- Honble Chief Minister inaugurated the Thamizh Isai Moovar Manimantapam at Sirkazhi through Video Conferencing and launched a website for Tamil Development Department தமிழக அரசு-செய்தி வெளியீடு, பிரவரி 20, 2013
- சீர்காழியில் தமிழிசை மூவர் மணிமண்டபம் திறப்பு, தினமணி, நாள்: பிப்ரவரி 21, 2013
- Memorial for Tamil music triumvirate தி இந்து நாள்: 21-02-2013.
- Thamizh Isai Moovar site inspected தி இந்து நாள்: 31-7-2009.
- Manimandapam for 'Tamizh Isai Moovar':Works will began at the cost of Rs 1.51 crore
# கண்டன்விளை

**கண்டன்விளை** என்பது இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் கல்குளம் வட்டத்தில் இருக்கும் நுள்ளிவிளை ஊராட்சிக்கு உட்பட்ட ஒரு கிராமம் ஆகும். இது மாநில நெடுஞ்சாலை எண் 91-இல் (பரசேரி-திங்கள்நகர்-புதுக்கடை), பரசேரியிலிருந்து 3 கி.மீ. தொலைவில் அமைந்துள்ளது. இங்கு நுள்ளிவிளை ஊராட்சி கட்டிடமும், நுள்ளிவிளை 'எ' கிராம நிர்வாக அலுவலகமும், கண்டன்விளை அஞ்சல் அலுவலகமும் அமைந்துள்ளது. இங்கு சிமெண்ட் செங்கல் தொழிற்சாலைகள் அதிகம் காணப்படுகின்றன.
# கண்டன்விளை

## பள்ளிகள்

1. அரசு மேல்நிலைப் பள்ளி, கண்டன்விளை.
1. புனித திரேசாள் நடுநிலைப் பள்ளி.
# கண்டன்விளை

## வங்கிகள்

1. இந்தியன் வங்கி, கண்டன்விளை கிளை
1. ஸ்டேட் பாங்க் ஆப் திருவிதாங்கூர், கண்டன்விளை கிளை
# கண்டன்விளை

## கிறித்தவக் கோவில்

புனித குழந்தை இயேசுவின் திரேசாள் ஆலயம்.
# பட்டாணி உப்புக்கொத்தி

**பட்டாணி உப்புக்கொத்தி** (**Little Ringed Plover** - *Charadrius dubius*) என்பது ஒரு சிறிய உப்புக்கொத்தி பறவை. கண்ணைச்சுற்றி காணப்படும் மஞ்சள் வளையம் இப்பறவையின் ஓர் முக்கிய அடையாளம் ஆகும்.
# பட்டாணி உப்புக்கொத்தி

## உடலமைப்பு

- சாம்பல்-பழுப்பு கலந்த நிறத்தில் பின்புறமும் இறக்கைத் தொகுதியும் கொண்டது; வெண்ணிற மார்பும் கழுத்தைச் சுற்றி ஒரு கரும்பட்டையும் உண்டு. இரண்டாகப் பிரியும் கரும்பட்டைகள் நெற்றியில் காணப்படும்.
- இது காடையைவிடச் சிறிய பறவை. இதன் அலகு சிறியதாகவும் தடிமனாகவும் இருக்கும்.
- ஆணுக்கும் பெண்ணுக்கும் வேறுபாடு இல்லை.
# பட்டாணி உப்புக்கொத்தி

## பரவல்

இந்தியத் துணைக்கண்டம் *முழுவதும் காணப்படும்; இமயமலையிலும் 4000 அடி உயரம் வரை இவை பரவுகின்றன. பட்டாணி உப்புக்கொத்தியின் ஒரு இனமான *<span dir="auto">C. d. curonicus</span>* ஐரோப்பாவிலிருந்து பனிக்காலத்தில் வலசையாக வருகின்றது எனவும் இன்னொரு இனமான
*C. d. jerdoni* இந்தியாவிலேயே இனப்பெருக்கம் செய்கின்றது எனவும் சலீம் அலி கருதுகிறார்.  
- குளக்கரைகளிலும் ஏரிக்கரைகளிலும் இவற்றைக் காணலாம்.
# மொழியீறு

சொல்லை word 'மொழி' என்பது பண்டைய வழக்கு. மொழியின் இறுதியில் வரும் எழுத்தை **மொழியீறு** என இலக்கண நூல்கள் குறிப்பிடுகின்றன. தொல்காப்பியம் அவற்றை 24 என வரையறுத்துக் காட்டுகிறது.  
உயிரெழுத்து 12, மெய்யெழுத்து 11 (ஞ, ண, ந, ம, ன, ய, ர, ல வ, ழ, ள), குற்றியஙுகர ஈறு 1, ஆக 24 எழுத்துக்கள் மொழியின் இறுதி எழுத்தாக வரும்.
# மொழியீறு

## உயிரெழுத்து ஈறு

உயிரெழுத்து 12-ல் 5 குறிலும் அளபெடையாக ஈறாகும்.  
எடுத்துக்காட்டு: ஆஅ, ஈஇ, ஊஉ, ஏஎ, ஓஒ  
7 நெடிலும் மொழியாக ஈறாகும்  
எடுத்துக்காட்டு: ஆ , ஈ, ஊ , ஏ , ஐ , ஓ [ஔ] எழுத்து கௌ , வௌ என்னும் இரண்டு சொற்களில் ஈறாகும்.
# மொழியீறு

## உயிரெழுத்து ஈறு

### ஈறாகா உயிர்மெய்

:வல்லின மெய்கள் [க்], [ச்], [ட்], [த்], [ப்], [ற்]
:மெல்லின மெய் [ங்]
# மொழியீறு

## மெய்யெழுத்து ஈறு

- வல்லினம் ஆறும் மொழியின் இறுதியில் வருதல் இல்லை.
- வினை - பெயர்
: [ண்] - மண்
: [ம்] - திரும்
: [ன்] - தின்
: [ய்] - வேய்
: [ர்] - பார்
: [ல்] - சொல்
: [ழ்] - வீழ்
: [ள்] - கொள்
- வரையறை
:[ஞ்] (ஒரு சொல்) - உரிஞ்
:[ந்] - (2 சொல்) வெரிந் , பொருந் .
:[வ்] - (4 சொல்) அவ் , இவ் , உவ் , தெவ்
# மொழியீறு

## பட்டியல்

தமிழில் மொழியீறு அமைந்திருக்கும் பாங்கு
- [-] குறி மொழியீறாக வராது என்பதைக் குறிக்கும்.
- [*] சொல்லாட்சி எடுத்துக்காட்டு கிடைக்கவில்லை என்பதைக் குறிக்கும்
# மொழியீறு

## பட்டியல்

### 1

| எழுத்து வரிசை | அ | ஆ | இ | ஈ | உ | ஊ | எ | ஏ | ஐ | ஒ | ஓ | ஔ | மெய் |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| உயிர் | ஆஅ | ஆ | ஈஇ | ஈ | ஊஉ | ஊ | ஏஎ | ஏ | ஐ | ஓஒ | ஓ | - | ஃ |  |
| க | வருக | புகா | நோக்கி | புகீ | செகு | புகூ | - | எங்கே | மங்கை | - | கோ | கௌ | - |  |
| ங | - | - | - | - | - | - | - | - | - | - | - | - | - |  |
| ச | பேச | உசா | விசி | முசீ | உசு | முசூ | - | சே | கச்சை | - | சோ | - | - |  |
| ஞ | அறிஞ | அறிஞா | உரிஞி | உரிஞீ | உரிஞு | உரிஞூ | - | * | உழிஞை | - | * | - | உரிஞ் |  |
| ட | நட | கடா | படி | படீ | படு | படூ | - | * | படை | - | * | - | - |  |
| ண | பண்ண | அண்ணா | அண்ணி | கண்ணீ | கணு | காணூ | - | * | பண்ணை | - | * | - | மண் |  |
| த | அத | புதா | பதி | வதீ | மது | கைதூ | - | தே | தை | - | அந்தோ | - | - |  |
| ந | பொருந | நா | * | நீ | - | - | - | நே | நை | நொ | நோ | - | பொருந் | } |
# மொழியீறு

## பட்டியல்

### 2

| ப | தப்ப | தப்பா | தப்பி | பீ | தப்பு | பூ | - | பே | பை | - | போ | - | - |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ம | அம்ம | அம்மா | அம்மி | மீ | செம்மு | கொண்மூ | - | திரும் |  |  |  |  |  |  |
| ய | செய | செய்யா | * | * | * | செய்யூ | - | * | ஐயை | - | ஐயோ | - | மெய் |  |
| ர | வர | தாரா | கரி | குரீ | கரு | வெரூ | - | * | கரை | - | அரோ | - | பார் |  |
| ல | பல | பலா | வலி | வலீ | வலு | வலூ | - | வல்லே | ஒல்லை | - | * | - | கல் |  |
| வ | தவ | உவா | அருவி | வீ | அறிவு | - | - | - | வை | - | வே | வௌ | தெவ் |  |
| ழ | தொழ | விழா | விழி | வழீ | மழு | எழூ | - | * | கழை | - | * | - | ஊழ் |  |
| ள | உள | களா | கிளி | குளீ | உளு | எள்ளூ | - | * | களை | - | * | - | முள் |  |
| ற | கற | கற்றா | கறி | கறீ | மறு | உறூ | - | * | கற்றை | - | * | - | - |  |
| ன | ஈன | கனா | கனி | நுனீ | முன்னு | முன்னூ | - | என்னே | அன்னை | - | அன்னோ | - | பன் | } |
# துரியன் பழம்

1. வழிமாற்று முள்நாறி  
துரியன் பழம் அதிக மருத்துவத்தன்மை கொண்டது. நறுமண வாசனையுடன் இனிப்பு சுவை கொண்டது.  
பயன்கள்  
புகை, போதை போன்ற பழக்கங்களால் உடல் வலுவிழந்தவர்களுக்கு இது நல்ல மருந்தாகும்.நோய் எதிர்ப்பு சக்திஅதிகரித்து உடல்
வலுவடையும். கொழுப்பைக் கரைத்து கலோரிகளாக மாற்றி.ரத்தத்தை சுத்தபபடுத்தும். இதயகம் சம்பந்தமான நோய்களை வராது
தடுக்கிற்து. மனஅழுத்தம், கோபம், எரிச்சல், மன உளைச்சல், ஆகியவற்றால் ஏற்படும் நரம்புகள் பலவீனத்தைப் போக்க துரியன்
பழம் உதவுகிறது.  
மலச்சிக்கலைப் போக்கும் . செரிமானத்தைதூணடி பசியைத்தூண்டுகிறது. விந்தணுக்களின் எண்ணிக்கையை அதிகரிக்கும்.
நகங்களின் பிரச்சனைக்கு இந்த பழத்தின் வேர்கள் பயன்படுகிறது. தைராய்டு சுரப்பி சீராக சுரக்க இந்த பழம் உதவுகிறது.
சர்க்கரை அளவைக் குரைக்கிறது. ரத்தசோகையை குணப்படுத்துகிறது. எலும்புகளுக்கு பலம் சேர்க்கின்றன.  
பழத்திலுள்ள சத்துக்கள்  
கால்சியம்,மாங்கனீசு,கரோட்டின்,கொழுப்பு, இரும்புச்சத்து, ரிபோப்ளேவின், கார்போஹைட்ரேட், தாமிரம், போலிக் ஆசிட்,வைட்டமின் சி,
நார்ச்சத்து, துத்தநாகம், நியாசின், புரதம், பாஸ்பரஸ், பொட்டாசியம்,மக்னீசியம் போன்ற பல்வேறு சத்துக்கள் அடங்கியுள்ளன.  
சத்துக்களும் அதன் பயன்களும்  
வைட்டமின் பி, பொட்டாசியம், கால்சியம் - மூட்டுகள்,எலும்புகள் ஆரோக்கியத்திற்கு  
மாங்கனீசு - ரத்தத்தில் சர்க்கரை அளவு சீராக்குகிறது  
இரும்பு,போலிக் ஆசிட் - ரத்தசோகை குணப்படுத்துகிறது.  
வைட்டமின் சி - முதுமைத்தோற்றத்தை தடுக்கிறது.  
பைரிடாக்ஸின் - மன அழுத்தம்.மன இறுக்கம் குறைக்கிறது.  
---
# தி அட்டேக்ஸ் ஆப் 26/11 (திரைப்படம்)

'"தி அட்டேக்ஸ் ஆப் 26/11' அல்லது 26/11 தாக்குதல்கள் (ஆங்கிலம்: The Attacks of 26/11) இது ஒரு குற்றவியல் - பரபரப்பூட்டும் பாலிவுட், இந்தித் திரைப்படம் ஆகும். இத் திரைப்படமானது நவம்பர் 26, 2008 ஆம் ஆண்டு மும்பைத் தாக்குதல் சம்பவத்தை அடிப்படையாகக் கொண்டு இயக்கப்பட்டுள்ளது. இத்திரைப்படத்தை ராம் கோபால் வர்மா இயக்கத்தில் நானா படேகர், சஞ்சீவ் ஜெய்ஷ்வல் மற்றும் பலர் நடித்துள்ளனர். இத்திரைப்படம் மார்ச் 1, 2013 ஆம் ஆண்டு உலகம் முழுவதும் வெளியானது.
# தி அட்டேக்ஸ் ஆப் 26/11 (திரைப்படம்)

## கதை விளக்கம்

நவம்பர் 26, 2008 ஆம் ஆண்டு
பாகிஸ்தானைச் சேர்ந்த தீவிரவாதி அஜ்மல் கசாப்புடன் பத்து பயங்கரவாதிகளுடன் கடல் வழியாக, மும்பைக்குள் ஊடுருவி, சத்திரபதி சிவாசி தொடருந்து நிலையம், தாஜ் தங்குவிடுதி, ஒபராய் தங்குவிடுதி மற்றும் லியோபோல்ட் கஃபே உள்ளிட்ட இடங்கள் தாக்கப்பட்டது. இதில் 166 பேர் பலியானார்கள். இச்சம்பவத்தை மையப்படுத்தி ராம் கோபால் வர்மா அவர்கள் இப்படத்தை இயக்கியுள்ளார். மேலும் இச்சம்பவத்தை நேரில் பார்த்தவர்கள், காவல் துறை அறிக்கைகள், நீதி மன்றத் தீர்ப்பு, மற்றும் சம்பவத்தால் பாதிக்கப்பட நபர்கள் அளித்த தகவல்கள் ஆகியவை திரைக் கதைக்கு கருவூலமாக அமைந்ததுள்ளது. மேலும் இப்படத்தை ஆராய்ந்த மத்திய திரைப்பட தணிக்கைக் குழு இப்படத்தில் உள்ள காட்சிகள் அனைத்தும் திரைப்படத்திர்க்கு முக்கிய உயிரோட்டமாக அமைந்திருப்பதால் இதில் எந்தக் காட்சியையும் நீக்காமல் அப்படியே அனுமதித்துள்ளது. ஆனால் இப்படத்திர்க்கு **வயது வந்தவர்களுக்கு மட்டும்** (A (Adult)) என்ற முத்திரைச் சான்றிதழ் வழங்கியுள்ளது. மேலும் தீவிரவாதி அஜ்மல் கசாப் வேடத்தில் சஞ்சீவ் ஜெய்ஸ்வால் நடித்துள்ளார். இணை காவல்துறை ஆணையராக நானா படேகர் நடித்துள்ளார்.
# தி அட்டேக்ஸ் ஆப் 26/11 (திரைப்படம்)

## விளம்பரப்படுத்துதல்

இத் திரைப்படத்தின் முதல் ஏழு நிமிட சிறப்பு காட்சியை ஈரோஸ் இன்டர்நேஷனல் சேனல் நிறுவனம் மூலம் யூடியூப் இணையத்தில் நவம்பர் 23, 2012, அன்று வெளியிடப்பட்டது. மேலும் இப்படத்தின் சிறப்பு காட்சியை மகாராட்டிரம் இணை காவல்துறை ஆணையரான ராகேஷ் மரியா அவர்களுக்கு திரையிட்டுக் காட்டப்பட்டது. இதனை இயக்குநர் கரண் ஜோஹர் அவர்களால் ஏற்பாடு செய்யப்பட்டது. மற்றும் இதனுடன் சத்யா 2 திரைப்படத்தின் முன்னோட்டமும் இணைக்கப்பட்டுள்ளது.
# தி அட்டேக்ஸ் ஆப் 26/11 (திரைப்படம்)

## துணுக்குகள்

- இப்படத்தின் முக்கியக் காட்சிகளை தாஜ் உணவகத்தில் எடுக்க அனுமதி மறுக்கப்பட்டதால், கலை இயக்குநர் உதய் சிங் அவர்களைக் கொண்டு அச்சு அசலாக தாஜ் தங்கு விடுதியியைப் போன்று ஒரு நகல் நான்கு கோடி செலவில் உருவாக்கப்பட்டது.
- முதல் தாக்குதலுக்குள்ளான **லியோபோல்ட் கஃபேயின்** உரிமையாளரே தனக்குச் சம்மந்தப்பட்ட காட்சியில் அவரே நடித்துள்ளார்.
- அஜ்மல் கசாப் கதாபத்திரத்தில் நடிக்க சுமார் 500 பேர்கள் தேர்ந்தெடுக்கப்பட்டனர், அதில் தில்லியைச் சேர்ந்த **சஞ்சீவ் ஜெய்ஸ்வால்** என்பவர் தேர்வு செய்யப்பட்டார்.
# தி அட்டேக்ஸ் ஆப் 26/11 (திரைப்படம்)

## வெளியிணைப்புகள்

-
- முகநூல் பக்கம்
- Follow on Twitter
- *The Attacks of 26/11 * at Bollywoodhungama.com
- தி அட்டேக்ஸ் ஆப் 26/11 திரைப்படத்தின் முதல் 7 நிமிட விளம்பரப்படுத்தல்
தி அட்டேக்ஸ் ஆப் 26/11 திரைப்படத்தின் முதல் 7 நிமிடங்கள் கைபேசியின் யூடியூப்பில் காண்க
# இரா. நடராசன் சிறுகதைகள்

**இரா. நடராசன் சிறுகதைகள்** என்னும் தொகுதியில் 50 சிறுகதைகள் இருக்கின்றன. இத்தொகுதி இரா. நடராசன் என்பவரால் எழுதப்பட்ட அனைத்துச் சிறுகதைகளும் அடங்கியது. இரா. நடராசனின் சிறுகதைகள் உலகளாவிய வாசகர் கவனத்தை ஈர்த்தவை. தமிழ் மொழியில் எழுதப்பட்ட இக்கதைகளில் சில தெலுங்கு, மலையாளம், இந்தி, ஆங்கிலம், பிரஞ்சு உட்பட பல மொழிகளில் மொழியாக்கம் செய்யப்பட்டுள்ளன. உலக சிறுகதை தொகுதிகள் சிலவற்றில் இவரின் சில கதைகள் இடம் பெற்றுள்ளன. இவைகளில் நான்கு கதைகள் குறும்படங்களாக எடுக்கப்பட்டு பன்னாட்டுப் பட விழாகளில் விருதுகளைப் பெற்றுள்ளன.
# இரா. நடராசன் சிறுகதைகள்

## உள்ளடக்கம்

1. பெயர் இல்லாதவர்
1. பால் திரிபு
1. மேய்ப்பர்கள் பற்றிய இறுதித் தீர்ப்பு
1. விஞ்ஞானக் கிறுக்கன்
1. களவானி
1. ஷேக்ஸ்பியர் நாவல் எதுவும் எழுதவில்லை
1. பக்திக்குரிய இடம் கோவில் மட்டுமல்ல
1. நான்காம் உலக நாடு
1. திருடப்பட்டவர்கள்
1. கடைசிச் சங்கு
1. நாத்திகன் மனைவி
1. விட்டு விடுதலை ஆகவில்லை
1. சென்ற ஞாயிற்றுக்கிழமை
1. உடலைத் தொலைத்தவன்
1. கடைசீ நடராசன்
1. மகாத்மாவின் குழந்தைகள்
1. அனுசரணையோடு தயாரிக்கப்பட்ட விவர சேகரிப்பு வினா வங்கி
1. ஒரு தூய மொழியின் துயரக் குழந்தைகள்
1. முருகேசு
1. சோமாசி
1. மிச்சமிருப்பவன்
1. அது அவன் அவர்கள்
1. சங்கிலி
1. இரவாகி
1. ரெண்டு ரூபாய் தீர்றவரைக்கும்
1. கேங் கூலி
1. கிளறல்
1. சட்டைக்குள் இல்லாதவன்
1. தமிழவனின் ஆவிகள் மொழியைத் துரத்துகின்றன
1. புதிய நம்பிக்கை – 1992 தொழுவம்
1. சுசீ முதல் சுசீ வரை
1. மதி எனும் ஒரு மனிதனின் மரணம் குறித்து
1. பறையடி சித்தர்
1. ரத்தத்தின் வண்ணத்தில்
1. தாத்தாவின் காஞ்சனபுரி
1. ஆயிஷா
1. விரும்பினாலும் விரும்பாவிட்டாலும்
1. தொண்டைக் குழி
1. பிலிசிங்கு எனும் சிக்குலிங்கத்தின் வாக்குமூலம்
1. தலைமுறைக் கைதிகள்
1. விளையாட்டின் அகதிகள்
1. கடன்
1. நகரம் புதைத்த சிகரெட் சாம்பல்
1. KYAAS
1. வெட்டியான் இரவு
1. ஏஞ்சல்ஸ் இங்கிலீஷ் ஸ்கூல் (அரசின் அங்கீகாரம் பெற்றது)
1. பாம்புச் சட்டம்
1. சடங்குகளற்ற கருத்தரங்கம்
1. நின்று கொண்டிருந்தான் வரை
1. சுவர் படத்தில் இருப்பவர்
# சட்டப் பேரவை உறுப்பினர்

**சட்டப் பேரவை உறுப்பினர்** (*Member of the Legislative Assembly*, சுருங்க **MLA**) அல்லது **சட்டமன்ற உறுப்பினர்** (*Member of the Legislature*, சுருங்க **ML**), உள்நாட்டு ஆட்சிப்பகுதி ஒன்றின் சட்டமன்றம் அல்லது சட்டப் பேரவைக்கு தேர்தல் தொகுதியின் வாக்காளர்களால் தேர்ந்தெடுக்கப்பட்டவர்களாவர். நாட்டின் தேசிய சட்ட மன்ற உறுப்பினர்கள் பொதுவாக நாடாளுமன்ற உறுப்பினர்கள் எனப்படுகின்றனர். ஊடகங்களில் சிலர் ஆங்கிலச் சுருக்கமான **எம்.எல்.ஏ** எனப் பயன்படுத்துகின்றனர்.
# சட்டப் பேரவை உறுப்பினர்

## ஆத்திரேலியா

ஆத்திரேலியாவின் நியூ சவுத் வேல்சு மற்றும் குயின்சுலாந்து சட்டமன்ற உறுப்பினர்கள் **எம்பி** (நாடாளுமன்ற உறுப்பினர்) என்றே அழைக்கப்படுகின்றனர். மேற்கு ஆஸ்திரேலியா, வட ஆள்புலம் மற்றும் ஆத்திரேலியத் தலைநகர ஆள்புலம் சட்டமன்ற உறுப்பினர்கள் **எம்எல்ஏ** என்று அழைக்கப்படுகின்றனர். இருப்பினும் இவர்களும் *எம்பி* என்ற பின்னொட்டைப் பயன்படுத்துவதுண்டு. தெற்கு ஆஸ்திரேலியா மற்றும் தாசுமேனியா உறுப்பினர்கள் **எம்எச்ஏ** என்று அழைக்கப்படுகின்றனர். விக்டோரியா மாநில சட்டமன்ற உறுப்பினர்கள் எம்பி அல்லது எம்எல்ஏ என்ற பதவிப்பெயர்களில் எதையும் பயன்படுத்தலாம்.  
நாட்டின் கூட்டாட்சி நாடாளுமன்ற உறுப்பினர்கள் **எம்பி** என அழைக்கப்படுகின்றனர்.
# சட்டப் பேரவை உறுப்பினர்

## ஆங்காங்

ஆங்காங்கின் சட்டமன்ற உறுப்பினர்கள் *லெஜிஸ்லேடிவ் கௌன்சில்* என்பதன் சுருக்கமாக ***லெக்கோ** உறுப்பினர்கள்* எனப்படுகின்றனர்.
# சட்டப் பேரவை உறுப்பினர்

## இந்தியா

இந்தியாவில் மாநிலங்களுக்கான சட்டப் பேரவைக்கு அதற்கான தேர்தல் தொகுதியிலிருந்து தேர்ந்தெடுக்கப்படும் உறுப்பினர்கள் சட்டப் பேரவை உறுப்பினர்கள் என அழைக்கப்படுகின்றனர். இரு அவைகள் இயங்கும் சட்ட மன்றங்களில் கீழவை உறுப்பினர்கள் *சட்டப் பேரவை உறுப்பினர்கள்* (எம்.எல்.ஏ) எனவும் மேலவை உறுப்பினர்கள் *சட்டமன்ற உறுப்பினர்கள்* (எம்.எல்.சி) எனவும் அழைக்கப்படுகின்றனர்.
# சட்டப் பேரவை உறுப்பினர்

## ஐக்கிய அமெரிக்கா

ஐக்கிய அமெரிக்காவில் நாட்டின் 50 மாநிலங்களின் சட்ட அமைப்புக்களின் உறுப்பினர்கள் பொதுவான *சட்டமன்றத்தினர்* (லெஜிஸ்லேடர்) என்ற சொல்லால் குறிக்கப்படுகின்றனர்.  
ஆனால் முறையான பெயர் ஒவ்வொரு மாநிலத்திலும் மாறுபடுகிறது. 24 மாநிலங்களில் சட்டமியற்றும் அவைகள் *சட்டமன்றம்* (*Legislature*) என்றோ *மாநில சட்டமன்றம்* என்றோ (*State Legislature*) என்றோ அழைக்கப்படுகின்றன.19 மாநிலங்களில் இவை *பொது மன்றம்* (*General Assembly*) எனப்படுகின்றன. மாசச்சூசெட்சிலும் நியூ ஆம்ப்சையரிலும் இவை *பொது நீதிமன்றம்* (*General Court*) என்றும் வடக்கு டகோட்டாவிலும் ஓரிகனிலும் *சட்டப் பேரவை* (*Legislative Assembly*) என்றும் அழைக்கப்படுகின்றன.  
வழக்குமொழியில் இவர்கள் *சார்பாளர்கள்* அல்லது *சட்டமன்றத்தினர்* என விளிக்கப்பட்டாலும் முறையான பெயராக மாநிலங்களின் சட்டமன்ற உறுப்பினர்கள் அவர்களது சட்டமன்றங்களின் பெயர்களை ஒட்டி **எம்எல்**, **எம்எஸ்எல்**, **எம்ஜிஏ**, **எம்ஜிசி** மற்றும் **எம்எல்ஏ** என்ற சொற்களால் குறிக்கப்படுகின்றனர். மேலும் அனைவருமே சட்டமன்றத்தினர் எனக் குறிப்பிடப்படுவதால் எழும் குழப்பத்தைத் தவிர்க்க ஊடகங்கள் *மாநிலச் சார்பாளர்கள்* அல்லது *மாநில சட்டமன்றத்தினர்* என்று குறிப்பிடுகின்றனர்.
# சட்டப் பேரவை உறுப்பினர்

## கனடா

கனடாவில் மாநிலங்களில் தேர்தெடுக்கப்பட்ட ஆட்சியாளர்கள் அனைவருமே *எம்எல்ஏ* என அழைக்கப்படுகின்றனர்; இதற்கு விலக்காக:
- ஒன்றாரியோ - 1938 முதல் மாநில நாடாளுமன்ற உறுப்பினர்கள் - *எம்பிபி* (1938 முன்னர் எம்பிபி அல்லது எம்எல்ஏ என இரண்டு விதமாகவும்)
- கியூபெக் - 1968 முதல் தேசியப் பேரவை உறுப்பினர்கள் - *எம்என்ஏ*
- நியூஃபவுன்லாந்து மற்றும் லாப்ரடோர், பேரவை மன்ற உறுபினர்கள் - *எம்எச்ஏ*.
# சட்டப் பேரவை உறுப்பினர்

## பாக்லாந்து தீவுகள்

பாக்லாந்து தீவுகளின் சட்டப் பேரவை உறுப்பினர்கள் *எம்எல்ஏ*க்கள் எனப்படுகின்றனர். 1840இலிருந்து செயலில் இருந்த பாக்லாந்து தீவுகள் சட்ட மன்றம் 2009இல் புதிய சட்டப் பேரவையால் மாற்றப்பட்டது. இதனால் பழக்கத்தின் காரணமாக இன்னமும் சட்டபை பேரவை உறுப்பினர்கள் *கௌன்சிலர்கள்* என குறிக்கப்படுகின்றனர்.
# சட்டப் பேரவை உறுப்பினர்

## பிரேசில்

பிரேசில் நாட்டின் 26 சட்டப் பேரவைகளின் உறுப்பினர்களும் *மாநில துணையாளர்கள்* (*deputados estaduais*) எனப்படுகின்றனர். கூட்டாட்சி மாவட்ட சட்டப் பேரவை சட்ட அறை எனவும் உறுப்பினர்கள் *மாவட்ட துணையாளர்கள்* (*deputados distritais*) எனவும் அழைக்கப்படுகின்றனர். இரண்டு அவைகள் கொண்ட கூட்டாட்சி அமைப்பைப் போலன்றி பிரேசிலின் மாநில சட்டப் பேரவைகள் ஓரவை முறைமை பாவிப்பன. கூட்டாட்சி நாடாளுமன்றத்தின் கீழவை உறுப்பினர்களும் துணையாளர்கள் என்று அழைக்கப்பட்டாலும் அவர்கள் *கூட்டாட்சி துணையாளர்கள்* (*deputados federais*) என வேறுபடுத்தப்படுகின்றனர்.
# சட்டப் பேரவை உறுப்பினர்

## வடக்கு அயர்லாந்து

வடக்கு அயர்லாந்துக்கெனத் தனியான சட்டமன்றம் வழங்கப்பட்டதிலிருந்து வடக்கு அயர்லாந்து பேரவையின் உறுப்பினர்கள் **எம்எல்ஏ**க்கள் எனவே அழைக்கப்படுகின்றனர்.  
சட்டப் பேரவை அக்டோபர் 14, 2002இல் இடைநீக்கம் செய்யப்பட்டு பின்னர் மே 2007இல் மீளமைக்கப்பட்டது.
# சட்டப் பேரவை உறுப்பினர்

## வேல்சு

வேல்சின் தேசிய சட்டப் பேரவை உறுப்பினர்கள் பொதுவாக **ஏஎம்**கள் என்றோ **ஏசி**க்கள் (*Aelod y Cynulliad* , ACs) என்றோ அழைக்கப்படுகின்றனர்.
# தேர்தல் தொகுதி

**தேர்தல் தொகுதி** அல்லது **தொகுதி** (electoral district, அல்லது *constituency*, *riding*, *ward*, *division*, *electoral area* மற்றும் *electorate*) என்பது ஓர் சட்டமியற்றும் அவைக்கு, ஒன்று அல்லது அதற்கு மேற்பட்ட சார்பாளர்களை, தனியான தேர்தல் மூலம் தேர்ந்தெடுக்கவல்ல, தெளிவாக வரையறுக்கப்பட்டுள்ள, நிலப் பகுதிப் பிரிவாகும். பொதுவாக இந்த நிலப்பகுதியில் வாழ்கின்ற வாக்காளர்கள் மட்டுமே அத்தொகுதிக்கான தேர்தலில் வாக்களிக்க அனுமதிக்கப்படுவர்.
# திருச்சேறை சாரநாதப்பெருமாள் கோயில்

**சாரநாதப்பெருமாள் கோயில்** தமிழ்நாடு, தஞ்சாவூர் மாவட்டத்தில் திருச்சேறை என்னும் ஊரில் அமைந்துள்ள பெருமாள் கோயில். 108 திவ்யதேசங்களுள் ஒன்று. சோழ நாட்டு பதினைந்தாவது திருத்தலம். தனக்கு மிகவும் பிரியமான க்ஷேத்திரம் என்று மகாவிஷ்ணுவால் அருளப்பட்ட பூமி இந்த திருச்சேறை.
# திருச்சேறை சாரநாதப்பெருமாள் கோயில்

## அமைவிடம்

தமிழ்நாட்டில் தஞ்சாவூர் மாவட்டம், கும்பகோணம் வட்டத்தைச் சேர்ந்த திருச்சேறை என்னும் ஊரில் இக்கோவில் அமைந்துள்ளது. கும்பகோணத்திலிருந்து சுமார் 14 கி.மீ. தொலைவில் இக்கோவில் அமைந்துள்ளது. கும்பகோணத்திலிருந்து திருவாரூர் செல்லும் பேருந்துகள் இத்தலம் வழியே செல்கின்றன. இவ்விடத்துக்கு அருகாமையிலுள்ள தொடருந்து நிலையம் கும்பகோணமும், வானூர்தி நிலையம் திருச்சியும் ஆகும். இக்கோவில் அஞ்சல் முகவரி:
அருள்மிகு சாரநாதப்பெருமாள் திருக்கோயில், திருச்சேறை- 612605 தஞ்சாவூர் மாவட்டம்
# திருச்சேறை சாரநாதப்பெருமாள் கோயில்

## கோவில்

இக்கோவில் 500 முதல் 1000 ஆண்டுகள் பழமையானது. கோவில் 380 அடி நீளமும் 234 அடி அகலமும் கொண்டமைந்துள்ளது. கிழக்கு நோக்கியுள்ள ராஜ கோபுரம் 90 அடி உயரமானது. கோயிலுக்கு எதிரில் உள்ள சார புஷ்கரிணியின் மேற்கு கரையில் அகத்தியர், பிரம்மா, காவரி ஆகியோருக்குத் தனி சன்னதி உள்ளன.. கோயில் உள் சுற்றில் சீனிவாசப்பெருமாள், ஆழ்வார்கள், நம்மாழ்வார், உடையவர், கூரத்தாழ்வார், ராமர், அனுமான், ராஜகோபாலன், ஆண்டாள் மற்றும் சத்தியபாமா, ருக்மணி, நரசிம்ம மூர்த்தி பால சாரநாதர் ஆகியோர் சன்னதிகள் உள்ளன.  
இக்கோவிலின் மூலவர் சாரநாதன் நின்ற கோலத்தில் கிழக்குமுகமாக உள்ளார். இக்கோவிலில் மட்டுமே பெருமாள் ஸ்ரீதேவி, பூதேவி, மகாலட்சுமி, சாரநாயகி, நீலாதேவி என்ற ஐந்து தேவியருடன் காணப்படுகிறார். இத்தலத்து மண் மிகவும் சத்து (சாரம்) நிறைந்தது. இதனாலேயே இக்கோவிலின் மூலவர் சாரநாதப்பெருமாள் எனப்பட்டார். திருச்சாரம் என வழங்கப்பட்ட இத்தலம் "திருச்சேறை" ஆனது. மூலத்தானத்தில் பெருமாளுக்கு வலது பக்கம் மார்க்கண்டேயரும் இடதுபக்கம் காவிரித் தாயும் அமர்ந்துள்ளனர்.  
கோவில் விமானம்: சார விமானம்; புஷ்கரணி: சார புஷ்கரணி.
# திருச்சேறை சாரநாதப்பெருமாள் கோயில்

## தல வரலாறு

ஆதிசேஷன் குடையின் கீழ் தாயார் லட்சுமியுடன் பாற்கடலில் துயில் கொண்டிருந்த மகாவிஷ்ணு, பிரம்மதேவரை அழைத்து பிரளயகாலம் வருகிறது, நீ உடன் பூலோகம் சென்று ஒரு புனித தலத்தில் மண் எடுத்து குடம் செய்து அதில் வேத ஆகம சாஸ்திர புராணங்களை ஆவாஹனம் செய் என கட்டளை இட்டார். பல ஆலயங்களில் மண் எடுத்து குடம் செய்தும் குடம் உடைந்தவன்னம் இருந்தது. மகாவிஷ்ணுவை வேண்ட திருமால் பூலோக முக்கிய தலங்களுள் ஒன்றான திருச்சேறை சென்று தாரா தீர்த்ததில் நீராடி, மண் எடுத்து செய் எனக் கூறினார். பிரம்ம தேவரும் அவ்வாறே செய்து வேத ஆகமங்களை பாதுகாத்தார். பிரளய காலத்தில் பிரம்மா இத்தலத்திலிருந்து மண்ணெடுத்து கடம் செய்து அதனுள் வைத்து வேதங்களைக் காப்பாற்றினார் என்பதும், காவிரித் தாயின் தவத்தின் பலனாக அவரது மடியில் பெருமாள் குழந்தையாகத் திகழ்ந்ததோடல்லாது அவருக்கு ஸ்ரீதேவி, பூதேவி, நிளாதேவி, மகாலட்சுமி, சாரநாயகி ஆகிய ஐந்து தேவியருடன் காட்சியளித்தார் என்பதும், மார்க்கண்டேயர் முக்தியடைந்த தலம் இது என்பதும் இத்தலம் குறித்த மரபுவழி வரலாறுகளாகும்.  
விஜயநகரப் பேரரசின் தஞ்சை நாயக்க மன்னர் செவ்வப்ப நாயக்கர் மன்னார்குடியில் இராஜகோபால சுவாமி<nowiki/>க்கு ஒரு கோவில் அமைக்கத் தீர்மானித்து அதற்கான பொறுப்பைத் தன் அமைச்சரான நரச பூபாலனிடம் அளித்தார். பூபாலன் சாரநாதப் பெருமாளின் பக்தர். திருச்சேறையிலும் கோவில் அமைக்க விரும்பிய அமைச்சர், மன்னார்குடிக்குக் கருங்கற்களைக் கொண்டு செல்லும் ஒவ்வொரு பாரவண்டியிலிருந்தும் ஒரு கல்லை திருச்சேறையில் இறக்கிவிட்டுச் செல்லும்படி தனது ஆட்களுக்கு உத்தரவிட்டார். இச்செய்தியை அறிந்து சினமடைந்த அரசன் திருச்சேறைக்குச் சென்றான். அங்கு அரசனது கண்களுக்கு சாரநாதப் பெருமாள், இராஜகோபால சுவாமியாகக் காட்சியளித்ததால் சினம் தீர்ந்த அரசன் இக்கோவிலையும் அமைப்பதற்கு மனம் உவந்தான் என்பதும் இத்தலம் குறித்த மரபு வரலாறு ஆகும்.  
ஒரு முறை காவிரித்தாய் கங்கைக்கு இணையான பெருமை தனக்கும் வேண்டும் என கேட்டு இத்தல சாரபுஷ்கரணியில் மேற்கு கரை அரச மரத்தடியில் பெருமாளை நோக்கித் தவம் இருந்தாள். இவளது தவத்திற்கு மகிழ்ந்த பெருமாள் குழந்தை வடிவில் காவிரித்தாயின் மடியில் தவழ்ந்தார். பின் கருட வாகனத்தில் சங்கு சக்கரதாரியாக ஐந்து லட்சுமிகளுடன் காட்சி தந்த பெருமாளிடம் காவிரி எப்போதும் இதே கோலத்தில் இங்கு காட்சி தர வேண்டும் என வேண்ட பெருமாளும் அப்படியே செய்தார். மூலஸ்தானத்தில் பெருமாளுக்கு இடது பக்கம் காவிரித்தாய் இருப்பதை இன்றும் காணலாம்.
# திருச்சேறை சாரநாதப்பெருமாள் கோயில்

## திருவிழா

10 நாட்கள் கொண்டாடப்படும் தைப்பூசத் திருவிழா இங்கு நடக்கும் திருவிழாக்களில் முக்கியமானதாகும். 10 ஆம் நாளன்று தேரோட்டம். பெருமாள் ஐந்து தேவியருடன் காவிரித் தாய்க்குக் காட்சியளித்த நிகழ்வு நடந்தது தைப்பூச நாளில் என்பதால் இவ்விழா சிறப்பாகக் கொண்டாடப்படுகிறது.
# திருச்சேறை சாரநாதப்பெருமாள் கோயில்

## மங்களசாசனம்

திருமங்கையாழ்வார் இத்தலம் குறித்து 13 பாசுரங்களில் பாடியுள்ளார். அவற்றுள் ஒன்று:
<poem>
பைவிரியும் வரியரவில் படுகடலுள் துயிலமர்ந்த பண்பா என்றும் மைவிரியும் மணிவரைபோல் மாயவனே என்றென்றும், வண்டார் நீலம் செய்விரியும் தண்சேறை யெம் பெருமான் திருவடியைச் சிந்தித் தேற்கு, என் ஐயறிவும் கொண்டானுக் காளாணார்க் காளாமென் அன்பு தானே. </poem>
# விக்கிப்பீடியா:குறுக்குவிசைகள்

விசைப்பலகை மூலம் விக்கிப்பீடியாவில் உலவுவதற்கான குறுக்குவிசைகள்:  
- alt-shift-z = முதற் பக்கம்
- alt-shift-r = அண்மைய மாற்றங்கள்
- alt-shift-x = ஏதாவது ஒரு கட்டுரை
- alt-shift-u = கோப்பைப் பதிவேற்று
- alt-shift-e = தொகுக்க
- alt-shift-t = பேச்சுப் பக்கம்
- alt-shift-h = வரலாறு
- alt-shift-+ = புதிய தலைப்பைச் சேர்க்க
- alt-shift-w = கவனிப்புப் பட்டியலில் சேர்க்க
- alt-shift-m = நகர்த்த
- alt-shift-d = நீக்க
- alt-shift-. = அவரவர் பயனர் பக்கம்
- alt-shift-t = அவரவர் பயனர் பேச்சுப் பக்கம்
- alt-shift-f = தேடல் பெட்டி
# ஸ்கைஃபால்

**ஸ்கைஃபால்** என்பது 2012 ஆம் ஆண்டு வெளிவந்த பிரித்தானிய நாட்டு உளவு திரைப்படம் ஆகும். இது ஜேம்ஸ் பாண்ட் திரைப்பட வரிசையில் 23 வது படம் ஆகும். இயான் புரொடக்சன்சு என்ற நிறுவனம் தயாரிக்கும் இந்த திரைப்படத்தில் மூன்றாவது முறையாக நடிகர் டேனியல் கிரெய்க் என்பவர் ஜேம்ஸ் பாண்ட் என்ற கதாபாத்திரத்தை ஏற்று நடித்துள்ளார்.  
ஸ்கைஃபால் என்ற படம் லண்டனில் உள்ள என்ற ராயல் ஆல்பர்ட் ஹாலில் 23 அக்டோபர் 2012 இல் திரையிடப்பட்டது. அதை தொடர்ந்து 26 அக்டோபர் 2012 இல் ஐக்கிய இராச்சியத்திலும் மற்றும் 9 நவம்பர் 2012 இல் ஐக்கிய அமெரிக்காவிலும் வெளியானது. இந்த படம் ஐந்து அகாதமி விருதுகளுக்கு தேர்ந்தெடுக்கப்பட்டுள்ளது. சிறந்த பிரித்தானியத் திரைப்படத்திற்கான அகாடமி விருதினை வென்றது.
# ஸ்கைஃபால்

## தயாரிப்பு

### தொடக்கம்

மெட்ரோ-கோல்ட்வின் மேயர் குழுவின் நிதி பிரச்சனைகளால் ஸ்கைஃபால் தயாரிப்பு 2010 முழுவதும் நிறுத்தப்பட்டது. 21 திசம்பர் 2010 இல் எம்.ஜி.எம் இன் நிதி பிரச்சனைகள் முடிந்தன. சனவரி 2011 இல் திரைப்படத்தின் வெளியீட்டுத் தேதி 9 நவம்பர் 2012 என குறிப்பிடப்பட்டது. தயாரிப்பு 2011 முடிவில் தொடங்குமெனவும் குறிப்பிடப்பட்டுள்ளது. எம்.ஜி.எம் மற்றும் சோனி என்டர்டெயின்மென்ட் ஐக்கிய இராச்சிய வெளியீட்டுத் தேதி 26 அக்டோபர் 2012 என கூறின.
திரைப்படச் செலவுகள் $ இலிருந்து $ வரை இருக்கும் என மதிப்பிடப்பட்டுள்ளது.
# ஸ்கைஃபால்

## தயாரிப்பு

### முன் தயாரிப்பு

ஆகத்து 2011 இல் செர்பியன் செய்தித்தாள் 'பிலிக்' 'பாண்ட் 23' 'கார்ட் பிளாஞ்ச்' என பெயரிடப்படுள்ளதாக கூறியது. மேலும் ஜெப்ரி டீவரின் ஜேம்ஸ் பாண்ட் புதினத்தினைத் தழுவி இருக்கும் எனவும் கூறியது. 30 ஆகத்து அன்று இயான் தயாரிப்புகள் *பாண்ட் 23* மற்றும் *கார்ட் பிளாஞ்ச்* ஆகிய இரண்டிற்கும் சம்பந்தம் இல்லை என்று அறிவித்தது. 3 அக்டோபர் 2011 அன்று பதினைந்து இணையதள பெயர்கள் ('jamesbond-skyfall.com' மற்றும் 'skyfallthefilm.com' போன்று) எம்.ஜி.எம் ஆல் வாங்கப்பட்டது. இதைவைத்து *ஸ்கைஃபால்* என படம் பெயரிடப்பட்டுள்ளது என செய்திகள் பரவின. 3 நவம்பர் 2011 அன்று திரைப்படத்தின் பெயர் ஸ்கைஃபால் என அறிவிக்கப்பட்டது. திரைப்படப் பெயர் பாண்ட் இன் சிறுவயதுப் பெயரினைக் குறிக்கும் மாதிரி இடப்பட்டுள்ளது.
# ஸ்கைஃபால்

## வெளியீடும் வரவேற்பும்

23 அக்டோபர் 2012 அன்று ராயல் ஆல்பர்ட் ஹால் இலண்டனில் திரையிடப்பட்டது. மூன்று நாட்களுக்கு பின்னர் 26 அக்டோபர் அன்று இங்கிலாந்து முழுவதும் வெளியிடப்பட்டது. ஐக்கிய அமெரிக்காவில் 8 நவம்பர் அன்று வெளியிடப்பட்டது. *ஸ்கைஃபால்* IMAX இல் வெளியிடப்பட்ட முதல் பாண்ட் திரைப்படமாகும். வட அமெரிக்க IMAX திரையரங்குகளில் வெளியீடு நாளுக்கு ஒரு நாள் முன்னரே வெளியிடப்பட்டது.
# ஸ்கைஃபால்

## கதாப்பாத்திரங்கள்

- டேனியல் கிரெய்க் - ஜேம்ஸ் பாண்ட், ஏஜென்ட் 007.
- சூடி டென்ச் - எம், எம்ஐ6 தலைவி
- ஹாவியர் பார்டெம் - ரவுல் சில்வா (பிறப்பு டியாகோ ராட்ரிகேஸ்), திரைப்பட வில்லன்.
- ரால்ப் பியென்னஸ் - கேரத் மேல்லரி.
- நயோமி ஹாரிஸ் - ஈவ் மனிபென்னி.
- பெரெனிஸ் மார்லோஹ் - சவெரின்.
- ஆல்பர்ட் பின்னி - கின்கேட்.
- பென் விசா - க்யூ.
- ரோரி கின்னியர் - பில் டான்னர்.
- ஓலா லபேஸ் - பட்ரீஸ்
# ஸ்கைஃபால்

## நடிகர்கள்

| ஜேம்ஸ் பாண்ட்/ஏஜென்ட் 007 | டேனியல் கிரெய்க் | சீனிவாச மூர்த்தி |
| --- | --- | --- |
| எம்/எம்ஐ6 தலைவி | சூடி டென்ச் | துர்கா |
| ரவுல் சில்வா <small>(பிறப்பு டியாகோ ராட்ரிகேஸ்)</small> | சேவியர் பார்டெம் | சாம் ஜி |
| கேரத் மேல்லரி | ரால்ப் பியென்னஸ் | விஜயா குமார் |
| ஈவ் மனிபென்னி | நயோமி ஹாரிஸ் | பிரியா |
| சவெரின் | பெரெனிஸ் மார்லோஹ் | திவ்யா |
| கின்கேட் | ஆல்பர்ட் பின்னி | ராமு |
| க்யூ | பென் விசா | கார்த்திக் |
| பில் டான்னர் | ரோரி கின்னியர் | அருண் அலெக்சாண்டர் |
| பட்ரீஸ் | ஓலா லபேஸ் | ???? |
| சிஎன்என் நியூஸ் ஆங்கர் | வொல்ப் ப்ளித்சர் | பிரதீப் |
# ஸ்கைஃபால்

## நடிகர்கள்

### தமிழ்மொழி மாற்றம் பணியாளர்கள்

- மொழி மாற்ற பதிப்பு வெளியீட்டு தேதி: நவம்பர் 9, 2012 <small>(சினிமா)</small>
- ஊடகம் : சினிமா / குறுந்தட்டு / டிவிடி / நீலக்கதிர் வட்டு / டெலிவிஷன்
- இயக்குநர்: கே சபரிநாதன்
- மொழிபெயர்ப்பு: கே சபரிநாதன்
- பொறியாளர் பதிவு: சாம் மோசே
- ஆக்கப்பூர்வமான மற்றும் தொழில்நுட்ப ஒருங்கிணைப்பு: பிரதீப் தாஸ்
- ஸ்டுடியோ: சவுண்ட் அண்ட் விஷன் இந்தியா
- கூடுதல் டப்பிங் குரல்கள்: தேவன் குமார், வினோத், லமைன், அனந்த, தனலட்சுமி, சுலோச்சன்ன, புனிதன், சாந்த குமார்
- டப்பிங் வேறு மொழிகள்: ஹிந்தி / தெலுங்கு
# ஸ்கைஃபால்

## மேலும் பார்க்க

- ஜேம்ஸ் பாண்ட்
# கூட்டுக்கதிர் ஏற்பளவு

**கூட்டுக்கதிர் ஏற்பளவு** (*Collective dose*) என்பது ஒரு குறிப்பிட்ட இடத்தில் குறிப்பிட்ட காலத்தில் தெளிவான கதிர் மூலத்திலிருந்து, அவ்விடத்தில் இருந்த அத்தனை தனி நபர்களின் கதிர் ஏற்பளவின் கூட்டுத்தொகையாகும்.  
:N1D1 + N2D2 + N3D3 + ----  
இங்கு, N என்பது நபர்களின் எண்ணிக்கை, D என்பது அவர்கள் பெற்ற கதிர் ஏற்பளவு. இவைகளின் கூட்டுத்தொகையே கூட்டுக்கதிர் ஏற்பளவு எனப்படும்.  
அயனிக் கதிர்வீச்சின் போது மொத்த விளைவைக் கணிப்பதற்கு கூட்டுக்கதிர் ஏற்பளவு பயன்படுத்தப்படுகிறது. மொத்தக் கூட்டுக்கதிர் ஏற்பளவு என்பது கதிர்வீச்சு ஏற்படும் நேரம் முதல் சுற்றுசூழலில் இருந்து முழுவதுமாக அழிக்கப்படும் வரை மொத்த மக்கள்தொகையும் ஏற்கும் கதிர் ஏற்பளவு ஆகும். ஆனாலும், சில வேளைகளில் கூட்டுக்கதிர் ஏற்பளவுகள் ஒரு குறிப்பிட்ட மக்கள்தொகைக்கோ அல்லது ஒரு குறிப்பிட்ட காலப்பகுதிக்கோ தரப்படுகிறது.  
கூட்டுக்கதிர் ஏற்பளவு பொதுவாக நபர்-ரெம் (man-rem) அல்லது நபர்-சீவெர்ட் (mSv, manSv) ஆகிய அலகுகளில் தரப்படுகின்றன.
# கூட்டுக்கதிர் ஏற்பளவு

## எடுத்துக்காட்டுகள்

தனிமைப்படுத்தப்பட்ட இடங்களில் மேற்கொள்ளப்படும் வளிமண்டல அணுகுண்டு சோதனைகளில் கூட்டுக்கதிர் ஏற்பளவு பொதுவாக நபருக்கு 1 mSv இலும் குறைவாக இருக்கும். 20ம் நூற்றாண்டில் மேற்கொள்ளப்பட்ட அனைத்து சோதனைகளிலும் இவ்வளவு 30,000 manSv ஆகும்.
# வார்ப்புரு:ச.பிரபாகரன்/NavigationBar

| <>முகப்பு</> | &nbsp; | <>தொடங்கிய கட்டுரைகள்</> | &nbsp; | <>பங்களிப்பு</> | &nbsp; | <>பேச்சு</> | &nbsp; | <>திட்டம்</> | &nbsp; | <>பதக்கம்</> | &nbsp; | <>படிமம்</> | &nbsp; | <>பயனர் பெட்டிகள்</> | &nbsp; | <>அடையாளக்குறி</> | &nbsp; | <>கருவிகள்</> | &nbsp; | <>மின்னஞ்சல்</> | &nbsp; | <>மணல்தொட்டி | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# சென்னை தமிழ்ப் பாதுகாப்புக் கழகம்

**சென்னை தமிழ்ப் பாதுகாப்புக் கழகம்** நம் அன்றாட வாழ்வில் உபயோகிப்பதற்காக பல நூல்களை வெளியிட்டது.
# சென்னை தமிழ்ப் பாதுகாப்புக் கழகம்

## வெளியிட்ட நூல்கள்

தனித்தமிழ் மொழியை நம் அன்றாட வாழ்வில் உபயோகிப்பதற்காக 'தமிழ்ப் பாதுகாப்புக் கழகம், சென்னை' வெளியிட்ட நூல்களுள் சில.  
1. வடசொல் தமிழ் அகர வரிசைச் சுருக்கம் - வடசொற் கலபின்றிப் பேசவும் எழுதவும் கற்பிப்பது(ஐந்தாம் பதிப்பு 1952) - திருவாட்டி தி. நீலாம்பிகை அம்மையார்
1. தமிழர் சடங்குகளின் அழைப்பிதழ் எழுதுமுறை - தமிழர் சடங்குகளின் அழைப்பிதல்களைத் தனித்தமிழில் எழுதக் கற்பிப்பது(இரண்டாம் பதிப்பு 1938)
1. தமிழ்ச் சொற்களைப் பிழைநீக்கி எழுதுமுறை(முப்பத்தி இரண்டாம் பதிப்பு 1989)
1. மக்கட் பெயர் அகரவரிசை - தமிழ்மக்கள் தனித்தமிழில் தங்கள் பெயர்களை அமைக்கத் துணைபுரிவது(1938)
1. தமிழ் நாட்டுப் பழமொழி அகரவரிசைச் சுருக்கம் - இடநோக்கிப் பழமொழி அமைத்துப் பொருள் சிறக்கப் பேசவும் எழுதவும் கற்பிப்பது(1956) - திருவாட்டி தி. நீலாம்பிகை அம்மையார்
1. தமிழ் உவமை அகரவரிசை - இடநோக்கி உவமை அமைத்துப் பொருள் சிறக்கப் பேசவும் எழுதவும் கற்பிப்பது - (மூன்றாம் பதிப்பு 1952)
1. மரபுத்தொடர் அகரவரிசை(1939)
1. தமிழ்ப் பாதுகாப்பு நூற்றிரட்டு - நல்ல தமிழில் பேசவும் எழுதவும் கற்பிப்பது(எட்டாம் பதிப்பு 1987)
1. கட்டுரை நண்பன்  
1. இல்லப் பெயர் அகரவரிசை(இரண்டாம் பதிப்பு 1968) - சென்னை தமிழ்ப் பாதுகாப்புக் கழகம்
1. உவமை யகரவரிசை(1967)  
1. ஆட்சிச்சொல் அகரவரிசை(ஆறாம் பதிப்பு 1961) - சென்னை தமிழ்ப் பாதுகாப்புக் கழகம்
1. கபிலர் அகவல் - ஒவ்வொருவரும் ஓடியுனர்தற்குரிய விழுமிய நூல்(195?) - கபிலர்
1. ஆபுத்திரன் அகவல் - பொழிப்புரையுடன்(194?) - காட்டனார்
# ஸ்ரீ நாராயணகுரு தர்ம மடம்

**ஸ்ரீ நாராயணகுரு தர்ம மடம்** என்பது கன்னியாகுமரி மாவட்டம் மருத்துவாமலையில் அமைக்கப்பட்டுள்ள ஒரு மடம் ஆகும். ஸ்ரீ நாராயணகுரு போதித்த சாதி, சமய வேறுபாடற்ற சமுதாயத்தை உருவாக்கும் பணியில் உருவாக்கப்பட்ட சதயபூஜா சங்கத்தின் நிர்வாகத்தில் 1992-ஆம் ஆண்டில் இம்மடம் அமைக்கப்பட்டுள்ளது.
# ஸ்ரீ நாராயணகுரு தர்ம மடம்

## மடத்தின் சில பணிகள்

- ஒவ்வொரு மாதமும் ஸ்ரீ நாராயணகுரு பிறந்த சதய நட்சத்திரத்தன்று ஸ்ரீ நாராயணகுரு மெய்யறிவு பெற்ற மருத்துவாமலை பிள்ளைத்தடம் குகையில் சிறப்பு பூஜையும் அன்னதானமும் நடத்தப் பெறுகின்றன.  
- ஸ்ரீ நாராயணகுரு மேல் பற்றுடையவர்கள் ஆண்டுதோறும் டிசம்பர் மாதம் கடைசி இரு நாட்கள் சிவகிரி தீர்த்தப் பயணத்தின் போது மருத்துவாமலைக்கும் வந்து செல்வதால் அவர்களுக்குத் தேவையான உதவிகளைச் செய்வதுடன் ஆன்மிக வழிகாட்டுதலும் செய்யப்படுகின்றன.
# வார்ப்புரு:Theni.M.Subramani/NavigationBar

| <>முகப்பு</> | &nbsp; | <>தொடங்கிய கட்டுரைகள்</> | &nbsp; | <>பங்களிப்பு</> | &nbsp; | <>பேச்சு</> | &nbsp; | <>திட்டம்</> | &nbsp; | <>பதக்கம்</> | &nbsp; | <>படிமம்</> | &nbsp; | <>பயனர் பெட்டிகள்</> | &nbsp; | <>அடையாளக்குறி</> | &nbsp; | <>கருவிகள்</> | &nbsp; | <>மின்னஞ்சல்</> | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# கந்த முருகேசனார்

**கந்த முருகேசனார்** (ஏப்ரல் 27, 1902 - சூன் 14, 1965) ஈழத்துத் தமிழறிஞர். 'உபாத்தியாயர்' என்றும் 'தமிழ்த் தாத்தா' என்றும் அழைக்கப்பட்டவர். தமிழ் அறிஞராக, சமூக சீர்திருத்தவாதியாக, தர்க்கவாதியாக, பல்துறை விற்பன்னராக வாழ்ந்தவர்.
# கந்த முருகேசனார்

## வாழ்க்கைக் குறிப்பு

இலங்கையின் வட மாகாணத்தில் தென் புலோலியில் கந்தப்பர், தெய்வானைப் பிள்ளை ஆகியோருக்கு இரண்டாவது மகனாக 27.04.1902 ஆம் ஆண்டு பிறந்தவர் முருகேசனார்.
# கந்த முருகேசனார்

## கல்வி

அறிஞர் கந்த முருகேசனார் ஒரு வறிய விவசாய குடும்பத்தில் பிறந்து தமது ஆரம்பக் கல்வியை தரம் 1 முதல் 4 வரை தட்டாதெரு மெதடிஸ்த மிசன் தமிழ்க் கலவன் பாடசாலையிலும் அதன் பின்னர் புலோலி ஆண்கள் ஆங்கிலப் பாடசாலையென அழைக்கப்பட்ட வேலாயுதம் மகா வித்தியாலயத்திலும் கற்றதுடன் கல்வியை வறுமையின் காரணமாக இடையில் நிறுத்தினார். இதன் பின்னர் ஈழமணி ஆசிரியர், புலவர் என்று அன்றைய காலத்தில் அழைக்கப்பட்ட க. முருகேசபிள்ளை என்ற பெரியாரிடம் சிறிது காலம் கந்தபுராணமும் நன்னூல் காண்டிகையுரையும் கற்றார். பின்பு நன்னூல் யாப்பிலக்கண காரிகை போன்ற சிற்றிலக்கணங்களையும், தொல்காப்பியம் போன்ற பேரிலக்கண நூல்களையும் தானாகவே எவரினதும் உதவியுமின்றிப் படித்து ஒரு தலைசிறந்த அறிஞரானார்.  
கந்த முருகேசனாருக்கு ஏறத்தாழ 25 ஆவது வயதில் கால்கள் வலுவிழந்தன. அதற்கு முன்பு புராணங்களுக்குப் பயன் சொன்னவர், பின்பு அதைத் தொடர முடியவில்லை. இளமைக்காலத்தில் கோயில்களில் புராணங்களுக்குப் பயன் சொன்ன இப்பெரியார் கால்கள் வலுவிழந்து, முடமான பின்னர் ஒரு நாத்திகவாதியாக மாறி விட்டார். நாத்திகவாதியாக மாறினாலும் இரவு, பகல் என்று பாராது சகலவற்றையும் கற்றுப் பாண்டித்தியம் அடைந்தார். சிறந்த சிந்தனையாளராக மாறி பொதுவுடைமைத் தத்துவங்கள் வாழ்க்கைத் தத்துவங்கள் யாவற்றையும் நன்கு கற்றார்.
# கந்த முருகேசனார்

## உபாத்தியாயர்

கந்த முருகேசனார் ஆரம்பத்தில் புற்றளை சாரதா வித்தியாசாலையில் (தற்போதைய புற்றளை மகா வித்தியாலயம்) ஆசிரியராகப் பணீயாற்றினார். பின்னர் அவரது உறைவிடமான 'தமிழகம்' ஒரு திண்ணைப் பள்ளிக்கூடமாக மாறியது. இயற்கைச் சூழலில், வெண் மணற்பரப்பில், இப்பள்ளிக் கூடம் பாலர் வகுப்பு முதல் பண்டிதர், வித்துவான் வகுப்பு வரை எப்போதும் மாணாக்கர்களால் நிறைந்திருக்கும். இங்கு தமிழ் மட்டுமின்றி சமயம், தர்க்கம், புவியியல், கணிதம் யாவும் இவரால் இத்திண்ணைப் பள்ளியில் கற்பிக்கப்பட்டன.  
கந்த முருகேசனாருக்கு அறிஞர் அண்ணாத்துரை, இரா. நெடுஞ்செழியன், நாஞ்சில் மனோகரன் ஆகிய தமிழக அரசியல் தலைவர்களோடும், பண்டிதமணி சி. கணபதிப்பிள்ளை, பொன் கந்தையா, பீற்றர் கெனமன் போன்றவர்களோடு நேரடித் தொடர்பும் தபால் மூலத் தொடர்பும் கொண்டிருந்தார்.
# கந்த முருகேசனார்

## நூல்கள் எழுதியமை

கந்த முருகேசனார் பல நூல்களை எழுதி வெளியிட்டிருந்தார். அவரின் 'நல்லை நாவலன் கோவை' 1930 ஆம் ஆண்டு எழுதப்பட்டாலும் 69 ஆண்டுகளுக்குப் பின்பே புத்தக உருவாக வெளிவந்தது.
# கந்த முருகேசனார்

## நினைவகம்

கந்த முருகேசனாரின் நினைவாக புற்றளை மகா வித்தியாலயம், புற்றளை சனசமூக நிலையம், மந்திகை சந்தி ஆகியவற்றில் முருகேசனாரின் உருவச்சிலைகள் நிறுவப்பட்டுள்ளன.
# தமிழ்க் காப்புக் கழகம் (மதுரை)

**தமிழ்க் காப்புக் கழகம்**, தமிழ்மொழியை காக்கவும், வளர்க்கவும் மதுரையில் இலக்குவனாரால் 6.8.1962 அன்று நிறுவப்பட்டது. இந்த அமைப்பின் சார்பில் மாணவர்களுடன் ஊர்வலமாகச் சென்று கடைப் பெயர்களைத் தமிழில் எழுதுமாறு கோரினார்.  
மதுரையில் இலக்குவனார் தலைமையில் இயங்கி வந்த தமிழ்ப் பாதுகாப்புக் கழகம் பாவாணரின் தமிழ்ப் பாதுகாப்புப் பணிகளைப் பாராட்டி 12.01.1964 அன்று அவருக்குத் தமிழ்ப் பெருங்காவலர் என்னும் பட்டம் வழங்கிப் பாராட்டியது.
# டயசெபம்

**டயசெபம்** (Diazepam), முதலில் **வேலியம்** (Valium) என்று அறிமுகப்படுத்தப்பட்ட பென்சோடயசெபைன் மருந்தாகும். இது சாதாரணமாக தவிப்பு (பதகளிப்பு, anxiety), பீதி அடைதல் (அச்சத்தாக்குதல்), தூக்கமின்மை, வலிப்புகள் (முயலகநிலை (status epileptics), இசிவு நோய் அல்லது ஏற்புவலியில் (tetanus) ஏற்படுவது போன்ற தசைப்பிடிப்புகள், அமைதியற்ற கால் நோய்க்கூட்டறிகுறி (restless legs syndrome), மது நிறுத்த விளைவுகள், பென்சோடயசெபைன் நிறுத்த விளைவுகள்) ஆகியவற்றுக்கு சிகிச்சையளிக்கப் பயன்படுத்தப்படுகிறது. உடல் உறுப்புகளை உள்நோக்குவதைப் போன்ற மருத்துவ செய்முறைகளுக்கு முன் இறுக்கம், தவிப்பு ஆகியவற்றை குறைக்கவும், சில அறுவைச் சிகிச்சை முறைகளின்போது மறதியைத் தூண்டவும் இம்மருந்து உபயோகப்படுத்தப்படலாம்.  
டயசெபம், சஞ்சல நிவாரணி (anxiolytic), வலிப்படக்கி (anticonvulsant), உறக்க ஊக்கி (hypnotic), மயக்க மருந்து (அமைதியூட்டி, sedative), எலும்புத்தசை நெகிழ்த்தி (skeletal muscle relaxant), மறதி தூண்டி (amnestic) ஆகிய பண்புகளைக் கொண்டுள்ளது.
# சிறீதர் வேம்பு

**ஸ்ரீதர் வேம்பு** (*Sridhar* *Vembu*) (பிறப்பு: 1968) இந்தியக் கோடீஸ்வர தொழிலதிபரும், பன்னாட்டு நிறுவனமான சோகோ நிறுவனத்தின் நிறுவனத் தலைவரும், தலைமைச் செயல் அதிகாரியும் ஆவார். 2020-இல் இந்தியப் பணக்காரர்களில் 2.5 பில்லியன் அமெரிக்க டாலர் சொத்துக்களை கொண்ட 55வது நபர் என ஸ்ரீதர் வேம்புவை போர்ப்ஸ் இதழ் அறிவித்துள்ளது. குடிமக்களுக்கு இந்திய அரசு வழகும் நான்காவது உயரிய பத்மசிறீ விருதை 2021-ஆம் ஆண்டில் பெற்றவர்.  
ஸ்ரீதர் வேம்பு தமிழ்நாட்டின் தஞ்சாவூர் மாவட்டத்தின் ஒரு கிராமத்தில் வேளாண்மைக் குடும்பத்தில் 1968-ஆம் ஆண்டில் பிறந்தவர். இவர் 1989-இல் இந்திய தொழில்நுட்பக் கழகம் சென்னையில் இளநிலை தொழில்நுட்ப அறிவியல் பட்டம் பெற்றார். பின்னர் பிரின்ஸ்டன் பல்கலைக்கழகத்தில் முதுநிலை அறிவியல் மற்றும் (முனைவர்) பட்டம் பெற்றார்.  
2009-இல் நுகர்வோர் தொடர்பு மேலான்மைக்கான **சோஹோ** மென்பொருள் நிறுவனத்தை நிறுவினார். 2021-இல் ஸ்ரீதர் வேம்பு இந்திய தேசிய பாதுகாப்பு மன்றத்தின் ஆலோசகராக நியமிக்கப்பட்டார்.  
முறையான பல்கலைக்கழக கல்விக்கு மாற்றாக கிராமப்புற மாணவர்களுக்கு தொழில்சார் மென்பொருள் மேம்பாட்டு கல்வியை வழங்க 2004-ஆம் ஆண்டில் ஸ்ரீதர் வேம்பு சோஹோ பள்ளிகளை நிறுவினார். இவருடைய சோஹோ மென்பொருள் நிறுவனத்தில் பணிபுரிபவர்களில் 15 முதல் 20% கல்லூரிகளில் பட்டம் பெறாத பள்ளி மாணவர்கள் ஆவார்.
# லின்டேன்

**லின்டேன்** (Lindane), **காமா எக்சாகுளோரோ சைக்குளோயெக்சேன்** (γ-HCH), **காமாசேன்** (gammaxene), **காமாலின்** (Gammallin) என்றும், தவறாக **பென்சீன் எக்சாகுளோரைடு** என்றும் (BHC) அழைக்கப்படுகிறது. கரிமக்குளோரினான (organochlorine) லின்டேன் எக்சாகுளோரோ சைக்குளோயெக்சேனின் வேதித்திரிபாகும். இது விவசாயத்தில் பூச்சிக்கொல்லியாகவும், பேன் வகை ஒட்டுண்ணிகள், சொறி சிரங்கு (அளவன்) ஆகியவற்றுக்கு மருந்தாகவும் பயன்படுத்தப்படுகிறது.
# பாசு-தெர்

**பாசு-தெர்** (*Basse-Terre*, , ; ) என்பது சிறிய அண்டிலீசில் உள்ள குவாதலூப்பு தீவின் தலைநகரமும், அத்தீவின் இரண்டாவது பெரிய நகரமும் ஆகும். குவாதலூப்பு பிரான்சின் ஆட்சிக்கு உட்பட்டது. இந்நகரம் குவாதலூப்பின் மேற்கு அரைப் பகுதியில் அமைந்துள்ளது. இதன் நகர்ப்புறப் பகுதியுடன் சேர்ந்து 2012 இல் 44,864 மக்கள்தொகையைக் கொண்டிருந்தது (இவர்களில் 11,534 பேர் பாசு-தெர் நகரில் வாழ்ந்தனர்). இங்கு கால்பந்தாட்டம் பிரபலமான விளையாட்டு ஆகும். வடகிழக்கு மற்றும் வடமேற்கில் சில வேளாண்மை நிலங்களுடன் இந்நகரம் பெரும்பாலும் நகர்ப்புறமாக உள்ளது. 2007 முதல் மக்கள் தொகை குறைந்து வருகிறது.
# பாசு-தெர்

## காலநிலை

பாசு-தெர் ஒரு வெப்பமண்டல மழைக்காட்டுக் காலநிலைக்கும், ஒரு வெப்பமண்டல பருவமழைக் காலநிலைக்கும் இடையே ஒரு இடைநிலை புள்ளியில் உள்ளது. இந்த இரண்டு காலநிலை வகைகளைக் கொண்ட நகரங்களில் வழக்கமாக இருப்பது போல், இந்நகரம் ஆண்டு முழுவதும் ஒப்பீட்டளவில் சீரான வெப்பநிலையைக் கொண்டுள்ளது.
# மடவார்வளாகம் வைத்தியநாதசுவாமி கோயில்

**வைத்தியநாதசுவாமி கோவில்** தமிழ்நாட்டில் விருதுநகர் மாவட்டம், திருவில்லிபுத்தூர் மடவார் வளாகத்தில் அமைந்துள்ள சிவன் கோயிலாகும். இது விருதுநகர் மாவட்டத்தின் மிகப் பெரிய சைவத்தலமாக விளங்குகிறது.
# மடவார்வளாகம் வைத்தியநாதசுவாமி கோயில்

## கோயில்

இக்கோயில் விருதுநகர் மாவட்டத்தின் மிகப்பெரிய சிவத்தலமாக விளங்குகிறது. சிவனின் திருவிளையாடல்களில் 24 திருவிளையாடல்கள் இக்கோயிலில் நடத்தப்பட்டுள்ளது. இக்கோயிலின் வைத்தியநாதர் நோய் தீர்க்கும் பெருமான் என்பதால் இங்கு மகா அஷ்டமியன்று பக்தர்கள் சாப்பிட்ட இலைமீது அங்கப் பிரதட்சினம் செய்யும் வழக்கம் உள்ளது.
| மூலவர் | வைத்தியநாத சுவாமி |
| --- | --- |
| உற்சவர் |  |
| அம்மன்/தாயார் | சிவகாமி அம்பாள் |
| தல விருட்சம் | வன்னி மரம் |
| தீர்த்தம் | சிவகங்கை |
| ஆகமம்/பூஜை |  |
| பழமை | 500-1000 வருடங்களுக்கு முன் |
| புராண பெயர் |  |
# மடவார்வளாகம் வைத்தியநாதசுவாமி கோயில்

## சிறப்பு

ஒவ்வொரு ஆண்டும் பங்குனி மாதம் முதல் மூன்று நாள்கள் காலை சூரியனின் கதிர்கள் மூலவரின் மீது படும் சிறப்புடையது.  
மன்னர் திருமலை நாயக்கரின் தீராத வயிற்று வலியைத் தீர்த்தமையால், மன்னர் மடவார் வளாகம் வைத்தியநாத சுவாமி கோவிலில் பூஜை முடிந்த மணியோசை கேட்ட பிறகு தான் உணவருந்துவாராம். ஆலாட்சி மணிகளின் ஒலி கேட்பதற்காக சாலை நெடுகிலும் மணி மண்டபங்கள் / முரசு மண்டபங்கள் எழுப்பினார். கோவிலின் தல வரலாற்றிலும் இது குறிப்பிடப்பட்டுள்ளது. ஸ்ரீவில்லிபுத்தூரில் இருந்து மதுரை செல்லும் பாதையில் சில பழைய மண்டபங்களை சிதிலமடைந்த நிலையில் இன்றும் காணலாம்.
# மடவார்வளாகம் வைத்தியநாதசுவாமி கோயில்

## அமைவிடம்

விருதுநகர் மாவட்டம் ஸ்ரீவில்லிபுத்தூர்-இராஜபாளையம் சாலையில் ஸ்ரீவில்லிபுத்தூர் பேருந்து நிலையத்திலிருந்து 1கிமீ தொலைவில் நகராட்சி எல்லைக்குள் இக்கோயில் அமைந்துள்ளது.
# மடவார்வளாகம் வைத்தியநாதசுவாமி கோயில்

## போக்குவரத்து

ஸ்ரீவில்லிபுத்தூரிலிருந்து பேருந்து வசதி உள்ளது.
இக்கோவிலுக்கு அருகிலுள்ள தொடருந்து நிலையம்: ஸ்ரீவில்லிபுத்தூர் தொடருந்து நிலையம்  
அருகிலுள்ள வானூர்தி நிலையம்: மதுரை வானூர்தி நிலையம்.
# மடவார்வளாகம் வைத்தியநாதசுவாமி கோயில்

## கோயிலின் அஞ்சல் முகவரி

:அருள்மிகு சிவகாமி அம்பாள் உடனுறை வைத்தியநாதசுவாமி திருக்கோயில்
:மடவார்வளாகம், ஸ்ரீவில்லிபுத்தூர், விருதுநகர் மாவட்டம்.:626125
தொலைபேசி எண்: 91 4563 261262
# மடவார்வளாகம் வைத்தியநாதசுவாமி கோயில்

## தல வரலாறு

ஒரு ஏழைத் தம்பதியினர் குழந்தை வேண்டுமென சிவனிடம் வேண்ட அவர்கள் மீது கருணைகொண்ட சிவனின் அருளால் அப்பெண் கருவுற்றாள். மகப்பேறுகாலம் நெருங்கியது. உதவிக்கு வருவதாக இருந்த அவளது தாய் வராததால் அப்பெண் தன் தாயின் இருப்பிடம் நோக்கித் தனியே சென்றாள். சிறிது தொலைவு சென்றதும் அவளுக்கு வலி கண்டது. உதவி செய்ய யாரும் அருகில் இல்லை. தன்னைக் காக்கும்படி அவள் ஈசனை வேண்ட, ஈசன் அவளது தாயின் உருவில் வந்து அவளுக்கு உதவினார். குழந்தையும் சுகமாகப் பிறந்தது. விரலால் பூமியில் கீறி நீரை வரவழைத்து அவளை அருந்தச் செய்து அந்நீரே அவளுக்கு மருந்து என்றும் கூறினார். நீரை அருந்தியவள் நிமிர்ந்து பார்த்தபோது அங்கு யாரும் இருக்கவில்லை. அப்போது அவளது தாய் ஓடோடி வந்து கொண்டிருந்தாள். யாருமே இல்லாத அந்த இடத்தில் தனது பெண் சுகமாக குழந்தையைப் பெற்றெடுத்ததைக் கண்டு வியந்தாள். ஈசன் சிவகாமி அம்மையுடன் காளை வாகனத்தில் தோன்றி, அவள் தன்னிடம் கொண்ட பக்தியின் காரணமாகத் தான் வந்து அவளுக்கு உதவியதாகவும், அவளது தாகத்திற்கும் காயத்திற்கும் மருந்தாக அமைந்த அவ்விடத்துத் தீர்த்தம் காயக்குடி ஆறு என அழைக்கப்படும் எனவும், அவ்வாற்றில் முழுகி எழுந்து ஈசனை வழிபடுவோரின் நோய்கள் விலகும் எனவும் கூறி மறைந்தார்.  
மதுரை வணிகர்கள் மதுரையிலிருந்து கேரளத்திற்கு இத்தலம் வழியாகச் செல்வர். முத்து, ஆடைகள், ஆபரணங்களை மதுரையிலிருந்து எடுத்துச் சென்று கேரளத்தில் விற்றுவிட்டு, திரும்பும்போது அங்கிருந்து மிளகு, வாசனைப் பொருட்களை வாங்கி வருவர். ஒருமுறை அவ்வாறு வண்டிகளில் மிளகு மூட்டைகளை ஏற்றி வந்தபோது மதுரைக்குள் நுழையும் முன் வரிசெலுத்தாமல் தப்பிப்பதற்காக மூட்டைகளில் இருப்பது உழுந்து என அதிகாரிகளிடம் பொய் சொல்லி ஏமாற்றி நுழைந்தனர். இருப்பிடம் சென்று பார்த்தபோது அத்தனை மூட்டைகளிலும் உண்மையாகவே உளுந்தாகவே இருந்தது. செய்த தவறை உணர்ந்த வணிகர்கள் மதுரை சொக்கநாதரிடம் சென்று தமது பாவச்செயலுக்கு மன்னிப்பு வேண்ட, அவரோ மடவார்வளாகம் வைத்தியநாதசுவாமியிடம் சென்று முறையிடுமாறு கூறினார். அவ்வண்ணமே அவர்களும் வேண்டித் தங்கள் பாவத்திலிருந்து மீண்டனர் என்பது இத்தலம் குறித்ததொரு மரபு வரலாறு.
# மடவார்வளாகம் வைத்தியநாதசுவாமி கோயில்

## தல வரலாறு

### பெயர்க் காரணம்

ஆடல் பாடல்களில் சிறந்த இரு பெண்கள் (மடவார்) இத்தலத்தில் தங்களது ஆடல், பாடல் மூலம் இறைவனுக்குத் தொண்டு செய்து வாழ்ந்தனர். அவர்களுக்குப் பொருளும் இருக்க வீடும் கிடைக்கச் செய்து அருளிய திருவிளையாடல் நிகழ்த்திய தலம் (வளாகம்) இது என்பதால் *மடவார்வளாகம்* என அழைக்கப்படுகிறது என்ற வரலாறும் உள்ளது.
# புகழாப்புகழ்ச்சி அணி

**புகழாப்புகழ்ச்சி யணி** என்பது ஒன்றைப் பழிப்பது போன்ற முறையில், அதன் மேன்மை தோன்றக் கூறுவது ஆகும். அதாவது புகழாமல் புகழ்தல்.
# புகழாப்புகழ்ச்சி அணி

## தண்டியலங்கார ஆதாரம்

12ஆம் நூற்றாண்டில் எழுதப்பட்டதாகக் கருதப்படும் தண்டியலங்காரம் புகழாப்புகழ்ச்சி யணியைக் கீழ்வருமாறு விளக்குகிறது:  
**நூற்பா**
<poem>*பழிப்பது போலும் பான்மையின் மேன்மை*
*புலப்பட மொழிவது புகழாப் புகழ்ச்சி*
--**(தண்டியலங்காரம், 84)**</poem>  
**(எ.கா.)**  
<poem>*போர்வேலின் வென்றதூஉம் பல்புகழால் போர்த்ததூஉம்*
*தார்மேவு திண்புயத்தால் தாங்குவதூஉம் - நீர்நாடன்*
*தேரடிக்கூர் வெம்படையால் காப்பதூஉம் செங்கண்மால்*
*ஓரடிக்கீழ் வைத்த உலகு*
--**(தண்டியலங்கார மேற்கோள்)**</poem>  
( நீர்நாடன் - சோழன் ; தேரடி - தேர்ச்சக்கரம் போன்ற ; செங்கண்மால் - திருமால்)  
**பாடல்பொருள்:**  
சோழன் வலோல் வென்றும், புகழால் போர்த்தும், புயத்தால் தாங்கியும் உலகைக் காக்கின்றான். அவன் இவ்வளவு முயன்று தாங்கும் உலகு,
திருமால் தன் ஒரு பாதத்தில் அடக்கிய உலகாகும். இது சோழனின் தன்மையைப் பழிப்பதுபோல் உள்ளது. எனினும் திருமாலுக்கு நிகராக உலகம் முழுவதும் காக்கிறான், என உண்மையில் சோழனைப் புகழ்தலே நோக்கமாகும். ஆதலின் இது புகழாப் புகழ்ச்சி ஆயிற்று.
# மாறுபடுபுகழ்நிலையணி

**மாறுபடுபுகழ்நிலையணி** என்பது தான் கருதிய பொருளை மறைத்து, அதனைப் பழிப்பதன் பொருட்டு வேறொன்றைப் புகழ்வது.
# மாறுபடுபுகழ்நிலையணி

## தண்டியலங்கார ஆதாரம்

12ஆம் நூற்றாண்டில் எழுதப்பட்டதாகக் கருதப்படும் தண்டியலங்காரம் மாறுபடுபுகழ்நிலையணியைக் கீழ்வருமாறு விளக்குகிறது:  
**நூற்பா**
<poem>*கருதிய பொருள் தொகுத்து ஆங்குஅது பழித்தற்கு*
*வேறொன்று புகழ்வது மாறுபடு புகழ்நிலை*
--**(தண்டியலங்காரம், 83)**</poem>  
**(எ.கா.)**
<poem>*இரவறியா யாவரையும் பின்செல்லா நல்ல*
*தருநிழலும் தண்ணீரும் புல்லும் - ஒருவர்*
*படைத்தனவும் கொள்ளாஇப் புள்ளிமான் பார்மேல்*
*துடைத்தனவே அன்றோ துயர்.*
--**(தண்டியலங்கார மேற்கோள்)**</poem>  
(இரவு - யாசித்தல்; தரு - மரம்; பார் - உலகம்)  
**பாடல்பொருள்:**  
இப்பாடலில் புள்ளிமான்கள் புகழப்பட்டிருக்கின்றன. அவை புகழப்பட்டிருக்கும் முறையைக் கூர்ந்து நோக்கினால், மறைமுகமாக இகழப்பட்டிருப்பவர் யார் என்பது புரியும்.
<blockquote>
இந்தப் புள்ளிமான்கள் இரத்தல் செயலை அறியாதவை; எவர்பின்னும் தம் குறைசொல்லிச் செல்லாதவை; தமக்குத் தேவையான மரநிழல், தண்ணீர், புல் ஆகிய பொருள்களைப் பிறர் ஈட்டித் தராமல் தாமே தேடி அடைந்து கொள்ளும். ஆகவே இம்மான்கள் உலகில் துயரற்று வாழ்கின்றவை அல்லவா!
</blockquote>
மான்கள் இரந்து, பிறர்பின் சென்று வாழாமல் தாமே உழைத்து இன்ப வாழ்வு வாழ்கின்றன எனும் புகழ்ச்சியில், இரந்து, பிறர்பின் சென்று, அவர்கள் கொடுக்கும் பொருளைப் பெற்றுத் துன்ப வாழ்வு வாழும் இரவலனின் இகழ்ச்சி மறைமுகமாகச் சொல்லப்பட்டிருக்கிறது என்பதை உணரலாம். இவ்வாறு இரவலனைப் பழிப்பதற்காக மான்களைப் புகழ்ந்திருப்பதால் இது மாறுபடு புகழ்நிலை அணி ஆகும்.
# நிதரிசன அணி

உலகில் இயற்கையாகச் சில நிகழ்ச்சிகள் நிகழ்வதைக் கவிஞர்கள் காண்கிறார்கள். அவற்றை உலக மாந்தர் வாழ்க்கையோடு இயைத்துப் பார்க்கின்றனர். தாம் கண்ணுற்ற இயற்கை நிகழ்ச்சிகள் மாந்தருடைய நல்ல பண்புகளையும் தீய பண்புகளையும் எடுத்துக்காட்டுவதற்காவே நிகழ்கின்றன என்ற அரிய நோக்கில் பாடத் தலைப்படுகின்றனர். இப்பொருள்பட அமைந்த அணியே **நிதரிசன அணி**. அல்லது **காட்சிப் பொருள் வைப்பு அணி** என்று அழைக்கப் படுகிறது.
# நிதரிசன அணி

## நிதரிசன அணியின் இலக்கணம்

இயற்கையாக நிகழும் நிகழ்ச்சிகளின் பயன், வேறு ஒரு பொருளுக்கு நன்மையோ, தீமையோ தோன்றுமாறு இருப்பதாகச் சொல்லுவது நிதரிசனம் என்னும் அணி ஆகும்.  
<poem>*ஒருவகை நிகழ்வதற்கு ஒத்தபயன், பிறிதிற்குப்*
*புகழ்மை தீமை என்றுஇவை புலப்பட*
*நிகழ்வது ஆயின் நிதரிசனம் அதுவே*
--**(தண்டியலங்காரம், 85)**</poem>
(புகழ்மை - நன்மை.)